|  |
| --- |
| **แบบประเมินการแต่งตั้ง** |

**ตำแหน่งประเภทวิชาชีพเฉพาะหรือเชี่ยวชาญเฉพาะ**

**กรณีระดับเชี่ยวชาญพิเศษ ตำแหน่งปฏิบัติงานเฉพาะด้านเฉพาะทาง**

**คำชี้แจง**

1. ให้คณะกรรมการฯ ประเมินผลสัมฤทธิ์ของงานตามตัวชี้วัดของตำแหน่งที่ครองอยู่ ประเมินความรู้ความสามารถ ทักษะ สมรรถนะที่จำเป็นสำหรับตำแหน่งที่เสนอขอแต่งตั้ง สมรรถนะทางการบริหาร ตามที่ผู้ขอกรอกในแบบคำขอรับการแต่งตั้งให้ดำรงตำแหน่ง และจากการสังเกตพฤติกรรม
 2. เกณฑ์การผ่านการประเมินเบื้องต้น ต้องมีผลการประเมินในแต่ละกรณี ดังนี้

(1) ผลสัมฤทธิ์ของงานตามตัวชี้วัดของตำแหน่งที่ครองอยู่ ต้องไม่ต่ำกว่าร้อยละ 90

(2) ความรู้ความสามารถ ทักษะ สมรรถนะที่จำเป็นสำหรับตำแหน่งที่จะประเมิน  **ต้องไม่ต่ำกว่าระดับที่คาดหวังตามที่สภามหาวิทยาลัยกำหนดในแต่ละเรื่อง โดยคิดเป็นร้อยละผ่านเกณฑ์ในแต่ละเรื่องดังนี้**

ก. ความรู้ความสามารถที่ใช้ในการปฏิบัติงาน ไม่ต่ำกว่าร้อยละ 100

ข. ความรู้เรื่องกฎหมายและกฎระเบียบราชการ ไม่ต่ำกว่าร้อยละ 75

ค. ทักษะ ไม่ต่ำกว่าร้อยละ 66.67

ง. สมรรถนะหลัก ไม่ต่ำกว่าร้อยละ 100

 จ. สมรรถนะเฉพาะตามลักษณะงานที่ปฏิบัติ ไม่ต่ำกว่าร้อยละ 100

 ฉ. สมรรถนะทางการบริหาร ไม่ต่ำกว่าร้อยละ 75

**ทั้งนี้ ผลการประเมินเฉลี่ยรวมทุกข้อ ต้องไม่ต่ำกว่าร้อยละ 90**

 3. ให้คณะกรรมการฯ แต่งตั้งคณะกรรมการผู้ทรงคุณวุฒิตามหลักเกณฑ์ เพื่อประเมินผลงานและจริยธรรมและจรรยาบรรณทางวิชาชีพ

4. เกณฑ์การผ่านประเมินผลงานที่แสดงความเป็นผู้เชี่ยวชาญพิเศษ

**กรณีเสนอขอวิธีปกติต้องมีคุณภาพระดับดีมาก และวิธีพิเศษต้องมีคุณภาพระดับดีเด่น**

และได้เผยแพร่ตามหลักเกณฑ์ที่มหาวิทยาลัยกำหนด **โดยต้องไม่กระทำผิดจริยธรรมและจรรยาบรรณ
อันเกี่ยวข้องกับผลงานทางวิชาชีพ และเป็นผู้ที่มีความประพฤติเหมาะสม**

 5. ให้คณะกรรมการฯ พิจารณาการใช้ความรู้ความสามารถในงานสนับสนุนงานบริการวิชาการหรืองานวิชาชีพบริการต่อสังคม และความเป็นที่ยอมรับนับถือในงานด้านนั้นๆ หรือในวงวิชาการหรือวิชาชีพ

 **6. เกณฑ์การผ่านประเมิน**การใช้ความรู้ความสามารถในงานสนับสนุนงานบริการวิชาการหรืองานวิชาชีพบริการต่อสังคม **และ**ความเป็นที่ยอมรับนับถือในงานด้านนั้นๆ หรือในวงวิชาการหรือวิชาชีพ  **ต้องมีคุณภาพระดับดีมาก**